Jules Eugène Lenepveu

Jules Eugène Lenepveu Boussaroque de Lafont, kjent som Jules Eugène Lenepveu  (født 12. desember 1819 i Angers i Frankrike, død 16. oktober 1898 i Paris) var en fransk maler.

Biografi 
Han begynte studiene ved kunstskolen i Angers og fortsatte ved École des Beaux-Arts i Paris, hvor han var elev av François-Édouard Picot. I 1843 fikk han et verk antatt på Parissalongen. Etter å ha vunnet Prix de Rome i 1847 dro han til Roma for å fullføre utdannelsen.

Han ble kjent for enorme historiemalerier, blant annet for himlingen i Pariseroperaen (1869–71; siden 1964 dekket av et arbeide av Marc Chagall), og på teateret i Angers (1871).  Han var direktør for Det franske akademi i Roma fra 1873 til 1878.

I 1900, to år etter hans død, ble det oppsatt et monument til hans ære i gårdsplassen til École nationale supérieure des Beaux-Arts i Paris, og en gågate i Angers ble senere oppkalt etter ham.

Scener fra historien om Jeanne d'Arc

Referanser

Litteratur 
 Alain Bonnet (utg.): Devenir peintre au XIX siècle. Baudry, Bouguereau, Lenepveu. Fage Editions, Lyon 2007, ISBN 978-2-84975-061-2.

Eksterne lenker 

Personer fra Angers
Franske malere
Fødsler i 1819
Dødsfall i 1898